**Ministru kabineta instrukcijas projekta "Kārtība, kādā attīstības plānošanas dokumenta projekts, tiesību akta projekts vai informatīvais ziņojums, kas satur informāciju dienesta vajadzībām, sagatavojams, saskaņojams ar ministrijām un citām institūcijām, kā arī iesniedzams un izskatāms Ministru kabinetā" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2019. gada 7. maijā rīkojums Nr. 210 ”Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai” kā rīcības plāna pasākumu (244.7.apakšpunkts) izvirzīja uzdevumu – izveidot vienoto tiesību aktu projektu izstrādes un saskaņošanas portālu, lai digitalizētu un modernizētu valsts un pašvaldību pārvaldes procesus.Ministru kabineta 2017. gada 31. augusta rīkojums Nr. 469 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 10.0. versija)". |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šā gada 2. septembrī ir ieplānota Vienotā Tiesību aktu projektu izstrādes un saskaņošanas portāla (turpmāk – TAP portāls) darbības uzsākšana. Turpmāk tiesību aktu projekti un ar to saistītā informācija tiks izstrādāta, saskaņota un virzīta TAP portālā. Ņemot vērā, ka Ministru kabineta 2009.gada 7. aprīļa noteikumi Nr. 300 “Ministru kabineta kārtības rullis” tiek izteikti jaunā redakcijā un Ministru kabineta 2009. gada 15. decembra instrukcija Nr. 19 "Tiesību akta projekta sākotnējās ietekmes izvērtēšanas kārtība" zaudēs spēku, instrukcijā ir nepieciešams precizēt punktus, kuros dotas atsauces uz Ministru kabineta kārtības ruļļa un minētās instrukcijas attiecīgajām normām.Tiek precizēta kārtība, kādā projektus, kas satur informāciju dienesta vajadzībām, ievieto TAP portālā, saskaņo, virza izskatīšanai Ministru kabinetā un deklasificē. Tiek noteikts, ka projekts tiek izstrādāts institūcijas drošajā vidē. Lai projektu saskaņotu, tas kriptētā veidā tiek ievietots TAP portālā (izveidojot tiesību akta lietu un aizpildot tās pasi, kurā par projektu iekļauj vispārpieejamu informāciju) un novirzīts attiecīgajām ministrijām saskaņošanai. Pēc projekta saskaņošanas tas kriptētā veidā ar visiem pavadošajiem dokumentiem tiek ievietots TAP portālā iesniegšanai Ministru kabinetā.Instrukcijas projekts ir attiecināms uz ministrijām, īpašu uzdevumu ministru sekretariātiem, Ministru prezidenta biedru birojiem, Valsts kanceleju, Ministru prezidenta padotībā esošām valsts pārvaldes iestādēm un citām institūcijām (neatkarīgās iestādes un ministriju padotības iestādes).Projekta sagatavošanā ministrija ievēro normatīvos aktus, kas nosaka Ministru kabinetā iesniedzamo dokumentu sagatavošanu un izstrādātā projekta atbilstību juridiskās tehnikas normām, kā arī iekšējo kārtību, kādā ministrija sagatavo un saskaņo dokumentus ar lietojuma ierobežojumu "informācija dienesta vajadzībām.Izziņa tiek sagatavota atbilstoši pašreizējai praksei, un priekšlikumu attēlošana izziņā ļaus atzinuma sniedzējam, kā arī lēmuma pieņēmējiem izprast, vai priekšlikums ir ņemts vērā vai nav. Projekta autoram nav obligāti jāpaskaidro priekšlikuma vērā neņemšanas iemesls, līdz ar to papildu administratīvais slogs netiek radīts. Izziņas veidlapa projektiem, kuri tiek gatavoti ārpus TAP portāla, pieejama Tiesību aktu ceļveža tīmekļa vietnē [www.tai.mk.gov.lv](http://www.tai.mk.gov.lv)Protokollēmuma projekts ir jāpievieno jebkuram projektam. Ja saistībā ar projektu nav paredzēta turpmākā rīcība vai uzdevums, tad protokollēmumā ietver tikai punktu par jautājuma pieņemšanu Ministru kabinetā.Projektiem, kas satur lietojuma ierobežojumu "informācija dienesta vajadzībām", anotāciju aizpilda ārpus tiesību aktu portāla, saskaņā ar veidlapu, kas ir pieejama sākotnējās ietekmes izvērtēšanas vadlīnijās.Projekti, kuri satur informāciju dienesta vajadzībām, tiek parakstīti ārpus TAP portālā, bet to iesniegšanu izskatīšanai Ministru kabinetā apliecina ar TAP portāla parakstīšanas rīku. Sagatavojot jautājumu iesniegšanai Valsts kancelejā, pievieno kriptētos dokumentus (ministra parakstīto projektu word un pdf datņu veidā) Pdf datnes jāpievieno tikai projektam, anotācijai un protokollēmumam.Atbildīgā ministrija tiesību aktu vai informatīvo ziņojumu deklasificē TAP portālā un pēc deklasifikācijas tas automātiski ir pieejams TAP portāla publiskajā sadaļā “Deklasificētie dokumenti”. |
| 3. | Projekta izstrādē iesaistītās institūcijas un publiskas personas kapitālsabiedrības | Nav attiecināms |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiešās pārvaldes iestādes, atvasinātas publiskas personas un pastarpinātās pārvaldes iestādes, kuras sagatavo normatīvo aktu projektus un informatīvos ziņojumus, kuri satur informāciju dienesta vajadzībām, kā arī iestādes, kuras sniedz atzinumus par šādiem dokumentiem un nodrošina to apriti. Tāpat arī jaunā kārtība attieksies uz atsevišķām personām, kuras darba vajadzībām izmanto dokumentus, kuri satur informāciju dienesta vajadzībām, kā arī personām, kuras pēc šādu dokumentu deklasificēšanas ar tiem varēs iepazīties TAP portāla publiskajā daļā. |
| 2. | Tiesiskā regulējuma ietekme uz tautsaimniecību un administratīvo slogu | Nav attiecināms |
| 3. | Administratīvo izmaksu monetārs novērtējums | Nav attiecināms |
| 4. | Atbilstības izmaksu monetārs novērtējums | Nav attiecināms |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts ir saistīts ar Ministru kabineta noteikumu projektu "Ministru kabineta kārtības rullis" (izsludināts 2021. gada 17. jūnija Valsts sekretāru sanāksmē (prot. Nr. 24 32. §)), ar kuru cita starpā ir paredzēts noteikt, ka TAP portālā tiek sagatavoti tiesību aktu projekti, kā arī nodrošināta turpmāka projektu aprite |
| 2. | Atbildīgā institūcija | Valsts kanceleja |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2015. gada 17. novembra noteikumu Nr. 653 “Darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi” (turpmāk – noteikumi Nr. 653) 20.6.3. un 20.13.1. apakšpunktam no TAP projekta finanšu līdzekļiem var finansēt tikai administratoru un to informācijas sistēmas lietotāju apmācību izmaksas, kuri, izmantojot informācijas sistēmu, nodrošina pakalpojumu sniegšanu. Lai nodrošinātu visa plānošanas perioda ERAF projektu informatīvos un publicitātes pasākumus, tika realizēti divi atsevišķi publicitātes projekti: Publiskās pārvaldes informācijas un komunikācijas tehnoloģiju arhitektūras pārvaldības sistēma (PIKTAPS2) un Pakalpojumu sniegšanas un pārvaldības platforma (PSPP).Atbilstoši noteiktajai kārtībai un VARAM uzstādījumam TAP portāla Detalizētajā projekta aprakstā tika ietverts, ka sabiedrības informēšana un izglītošana par TAP portālu tiks veikta VARAM PIKTAPS2 projekta un VRAA PSPP projekta ietvaros.Tā kā pēc daudzkārtējiem lūgumiem un aicinājumiem Valsts kanceleja nav saņēmusi nekādu palīdzību no PIKTAPS 2 un PSPP, tad atbilstoši noteikumiem Nr. 653 no TAP portāla līdzekļiem Valsts kanceleja veic informatīvos un publicitātes pasākumus tikai TAP portāla administratoriem un lietotājiem, bet plašākai sabiedrības informēšanai Valsts kancelejai bija jārod savi finanšu resursi, kā ietvaros par TAP portālu sabiedrība tiks informēta šādi: * Portāla **prezentācija Delfi.lv tiešraidē**, kuras laikā tiks skaidrota portāla būtība, funkcijas un sabiedrības ieguvumi no tā. Pasākums tiks popularizēts VK sociālo tīklu kontos; NVO tiks izsūtīti **ielūgumi** pieslēgties pasākuma tiešraidei.
* Piecu **informatīvu video izplatīšana**, kuros sabiedrība tiek iepazīstināta ar TAP portālu, tā nodrošinātajām iespējām sekot līdzi tiesību aktu projektu apritei un valdības darbam, kā arī izmantot e-pakalpojumu “Sabiedrības līdzdalība”.
* Trīs **informatīvu materiālu izplatīšana** NVO. Šajos materiālos tiks iekļauti gan jau minētie video, gan citi vizuālie materiāli, piem., infografikas un skaidrojoši teksti par to, kādas funkcijas TAP portāls piedāvā sabiedrībai un NVO.
* **Viedokļraksti un intervijas** drukātajos medijos, ziņu portālos, TV un radio raidījumos, lai skaidrotu TAP portāla nodrošinātās iespējas efektīvāk iesaistīties sabiedrības līdzdalībā.
* **Komunikācija sociālajos tīklos.**
 |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tiešās pārvaldes iestādes, atvasinātas publiskas personas un pastarpinātās pārvaldes iestādes, kuras sagatavo normatīvo aktu projektus un informatīvos ziņojumus, kuri satur informāciju dienesta vajadzībām. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Instrukcijas projekts neparedz noteikt jaunas pārvaldes funkcijas un neparedz izmaiņas institucionālajā struktūrā |
| 3. | Cita informācija | Nav |

Ministru prezidents A. K. Kariņš

Viktors Sidorenkovs 67082982

viktors.sidorenkovs@mk.gov.lv